**Eienskappe**| **Algemeen** |
| --- |
| Naam | Chroom(III)oksied |
| Struktuurformule vanStruktuurformule van  |  |
| Chemiese formule | Cr2O3 |
| Molêre massa | 151,99 [g/mol] |
| CAS-nommer | 1308-38-9   |
| Voorkoms | groen vastestof   |
| Reuk | reukloos |
| **Fasegedrag**   |
| Selkonstantes | a= 495,3; c = 1357,8 pm   |
| Ruimtegroep | R3c  |
| Nommer | 167   |
| Strukturbericht | D5₁ |
| Smeltpunt | 2 435 °C  |
| Kookpunt | ~4 000 °C  |
| Digtheid | 5,210  |
| Oplosbaarheid | onoplosbaar |
| **Suur-basis eienskappe** |
| pKa |  |
| **Veiligheid** |
| Flitspunt | onbrandbaar  |
| LD50 | >5 000 [mg/kg] (oraal; rot) |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Chroom(III)oksied** is 'n verbinding van chroom in sy +3 oksidasietoestand met suurstof met chemiese formule Cr2O3. Dit is een van verskeie oksiede van chroom: CrO2, CrO3, CrO4, Cr2O5 en Cr5O12 is ook bekend.

Die verbinding het 'n groen kleur en is 'n p-tipe halfgeleier met 'n taamlik groot bandgaping (E~3eV)  Dit kom in die natuur as die mineraal ekolaïet voor.

Kristalstruktuur
----------------

Chroom(III)oksied kristalliseer in die trigonale korund-struktuur (D51 in die strukturbericht-klassifikasie).

Magnetiese eienskappe
---------------------

Die chroomatoom het 'n [Ar]3d3-konfigurasie in 'n hoëspintoestand met 'n magnetiese moment μeff=2,48 Bohr-magneton. Die stof is 'n antiferromagneet met 'n Néeltemperatuur van 309K.

Chemiese eienskappe
-------------------

Chroom(III)oksied van met aluminiumpoeier gereduseer word om die metaal vry te stel in 'n termietreaksie analoog aan yster:

{\displaystyle Cr\_{2}O\_{3}(s)+2Al(s)\xrightarrow {hitte} 2Cr+Al\_{2}O\_{3}}
Die oksied is basies maar kan ook amfoteries optree.

Groen Cr2O3 word gevorm as rooi chroom(VI)oksied, wat 'n kragtige oksideermiddel is, in kontak kom met organiese stowwe soos alkohol kom.

Die verbinding vorm 'n volledige reeks mengkristalle met aluminiumoksied (korund) Al2-xCrxO3. Die mengskristalle se kleur is rooi vir x<0,08 en word groen vir x>0,20. Die eenheidsel se volume volg Vegard se wet en neem lineêr toe van 0,257 tot 0,290 nm3. Korundkristalle wat met chroom gedoteer is Al2O3:Cr word robyne genoem.

Chroom(III)oksied kan gebruik word om chroomboried te vorm:

{\displaystyle 2Cr\_{2}O\_{3}+10B\xrightarrow {vakuum;1500C} 4CrB+3B\_{2}O\_{3}}
Die verbinding kan met ander metaaloksiede chromiete vorm soos nikkelchromiet. Suurstof kan chemiese damptransport bevorder deurdat teen hoër temperature chroom(VI)oksied in ewewig gevorm word wat effens vlugtig is:

{\displaystyle 2Cr\_{2}O\_{3}(s)+3O\_{2}(g)\leftrightarrows 4CrO\_{3}(g)}
{\displaystyle 2NiO+4CrO\_{3}(g)\xrightarrow {1100C} 2NiCr\_{2}O\_{4}+3O\_{2}(g)}

Gebruike
--------

Dit het 'n wye verskeidenheid toepassings soos: katalisators, waterstofberging, slytvastheidsmateriale, kleurstowwe en pigmente, gevorderde kleurmiddels, digitale opnamestelsel, swart matriksfilms, sonkragaanwendings, bedekkingsmateriaal vir termiese beskerming, en elektrochrome materiale.

Dit besit 'n hoë elektriese geleidingsvermoë en word as 'n belangrike vuurvaste materiaal gebruik vanweë sy hoë smelttemperatuur (≈2300 °C) en hoë-temperatuur oksidasieweerstand, hoewel dit swak sintervermoë toon. wat moontlik 'n gevolg van sy lae digtheid is.